全新限量行山郵票 展現香港郊野景色
黛安細個好鍾意集郵,聽講香港郵政聽日(24日)會發行一套以「香港行山徑系列第二號︰麥理浩徑」為題嘅特別郵票,同埋相關集郵品。今次一套10款面值2元嘅郵票,分別展示咗麥理浩徑10個分段嘅迷人景色,包括大欖楓香林醉人秋日紅葉景致、西貢壯觀海岸景觀,仲有獅子山下開揚鬧市嘅景色,一定好靚啦。
香港郵政高級經理(集郵推廣)李振宇就話,第一套鳳凰徑郵品銷情好,相信今次麥理浩徑系列應該都會大熱,鍾意集郵或唔少行山愛好者,甚至外國遊客都會想收藏。
想知多啲有關呢套特別郵票同相關集郵品,包括一套10款2元郵票、正式首日封、小全張、自動黏貼郵票小冊子、套摺和已蓋銷首日封詳情,可瀏覽香港郵政網站www.hongkongpost.hk,或香港郵政流動應用程式呀。
本文轉載自《晴報》
撰文 : 黛安 消息特靈八卦公關
欄名 : 八卦名利場